Tisztelt Egyesületi Tag!

A Családi Élet Szolgálatában Egyesület elnöksége ezúton tájékoztat arról, hogy az egyesület évi rendes közgyűlését 2019. május 15-én 18.00-tól tartja az egyesület székhelyén (1114. Bp. Bartók Béla út 71.).

**Közgyűlési napirendi pontok:**

1. A közgyűlés határozatképességének megállapítása,
2. Közgyűlési tisztségviselők megválasztása (levezető elnök, jegyzőkönyvvezető, jegyzőkönyvhitelesítő),
3. Közgyűlési napirendi pontok elfogadása,
4. Elnökség pénzügyi beszámolója a 2018. évről,
5. Elnökség pénzügyi terve a 2019. évre,
6. Szakmai anyagok egyeztetése (1 oldalas anyagok a FESZGYI részére)
7. CSÉSZE protokoll (Andrea, Edit)
8. Budapest Park családi rendezvényén való részvétel – döntés,
9. Beszámoló a vándorgyűlésről (terepgyakorlat),
10. Motivációk, igények és elvárások az egyesületben (vitaindító),
11. Nyári csapatépítő tréning részleteinek megbeszélése,
12. Egyéb.

A közgyűlés határozatképes, ha a szavazásra jogosult tagok 50%-a és egy fő jelen vannak. Határozatképtelenség esetén megismételt közgyűlésünket változatlan napirendi pontokkal, az egyesület székhelyén 2019. május 22-én 18.00 kezdettel tartjuk. A megismételt közgyűlés a jelenlévő tagok számarányától függetlenül határozatképes.

Kérünk, hogy a közgyűlésen személyesen vagy meghatalmazott útján vegyél részt!

Kérünk, hogy a tagdíjat, ha még nem tetted meg, a közgyűlésig az egyesület számlájára (ld. fejléc!), utald át!

Budapest, 2019. 05. 10.

Wertán Katalin sk. Jakobszen-Tátrai Zsófia.sk. Bolyky Miklós sk.

elnök elnökségi tag elnökségi tag